|  |
| --- |
| REPUBLIKA SRBIJANARODNA SKUPŠTINAOdbor za pravosuđe, državnu upravu i lokalnu samoupravu24. jul 2019. godineB e o g r a d |

PREDSEDNIKU NARODNE SKUPŠTINE

 Na osnovu člana 157. stav 6. i člana 161. Poslovnika Narodne skupštine („Službeni glasnik RS”, broj 20/12 – prečišćen tekst), na Predlog zakona o izmenama i dopunama Zakona o izvršenju i obezbeđenju (u daljem tekstu: Predloga zakona), koji je podnela Vlada, Odbor za pravosuđe, državnu upravu i lokalnu samoupravu podnosi sledeći:

AMANDMAN

 Član 167. Predloga zakona menja se i glasi:

„Član 167.

 Do dana početka primene ovog zakona, primenjuju se odredbe Zakona o izvršenju i obezbeđenju („Službeni glasnik RS”, br. 106/15, 106/16 – autentično tumačenje, 113/17 – autentično tumačenje).

 Postupci izvršenja i obezbeđenja započeti pre dana početka primene ovog zakona, okončaće se po propisima koji se primenjuju do dana početka primene ovog zakona.”

O b r a z l o ž e nj e

Amandmanom se precizira prelazna odredba Predloga zakona (član 167), koja uređuje primenu propisa na predmete izvršenja i obezbeđenja koji su započeti pre dana početka primene tog zakona.

PREDSEDNIK ODBORA

 Petar Petrović